CELEX: 62019TN0867
Language: sl
Date: 2019-12-20 00:00:00
Title: Zadeva T-867/19: Tožba, vložena 20. decembra 2019 – RA/Računsko sodišče

2.3.2020   
            
            
               SL
            
            
               Uradni list Evropske unije
            
            
               C 68/46
            
         
      Tožba, vložena 20. decembra 2019 – RA/Računsko sodišče
      (Zadeva T-867/19)
      (2020/C 68/55)
      Jezik postopka: francoščina
      
         Stranki
      
      
         Tožeča stranka: RA (zastopnika: S. Orlandi in T. Martin, odvetnika)
      
         Tožena stranka: Evropsko računsko sodišče
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  sklep z dne 27. februarja 2019, sprejet za izvršitev sodbe z dne 8. novembra 2018, RA/Računsko sodišče (T-874/16, neobjavljena, EU:T:2018:757), o njenem nenapredovanju v naziv AD 11 v napredovalnem obdobju 2016 razglasi za ničen;
               
            
                  —
               
               
                  Računskemu sodišču naloži, da ji plača 8 000 EUR za nastalo nepremoženjsko škodo;
               
            
                  —
               
               
                  Računskemu sodišču naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja štiri tožbene razloge.
      
                  1.
               
               
                  Prvi tožbeni razlog: nezadostna obrazložitev odgovora, s katerim je bila zavrnjena pritožba, ker upoštevni in posamični razlog za utemeljitev nenapredovanja tožeče stranke ni opredeljen.
               
            
                  2.
               
               
                  Drugi tožbeni razlog: kršitev člena 45 Kadrovskih predpisov za uradnike Evropske unije s tem, da ni bila izvedena dejanska preučitev primerjalnih odlik vseh uradnikov, ki lahko napredujejo. Organ za imenovanja namreč, prvič, s tem, da je opravil „skupno“ presojo odlik uradnikov, ki lahko napredujejo, ni izvedel primerjalne ocene na enakopravni podlagi. Drugič, napačno naj bi uporabil merilo uporabe jezikov.
               
            
                  3.
               
               
                  Tretji tožbeni razlog: več očitnih napak pri presoji v izpodbijanem sklepu.
               
            
                  4.
               
               
                  Četrti tožbeni razlog: neizpolnitev obveznosti sprejetja ukrepov, ki jih zajema izvršitev sodbe, v razumnem roku, kar naj bi tožeči stranki povzročilo veliko nepremoženjsko škodo, ki naj bi jo bilo torej treba povrniti.